Dyantyi hoor binnekort sy lot | Maroela Media
Aphiwe Dyantyi (Foto GB Jordaan)
Die Springbok-blits Aphiwe Dyantyi se verhoor vir die gebruik van verbode middels is uiteindelik iets van die verlede.
Die Suid-Afrikaanse Instituut vir Dwelmvrye Sport (Saids) het in 'n kort verklaring gesê dat verrigtinge gister ná twee dae afgehandel is. Kundiges op die gebied het getuienisse gelewer, terwyl slotargumente – deur Dyantyi en die vervolging – aangehoor is.
Volgens die verklaring sal 'n onafhanklike paneel nou beraadslaag en binne die volgende paar weke 'n beslissing gee.
Indien Dyantyi skuldig bevind word, kan hy vir tot vier jaar uit rugby geskors word.
Die vinnige Bokvleuel, wat in 2018 as internasionale rugby se nuweling van die jaar aangewys is, het op 2 Julie 2019 'n urienmonster tydens 'n Springbokoefenkamp ingedien wat positief vir verbode middels getoets is.
Dit is jammer dat so iets met die speler gebeur het.Ek hou werklik van Amphiwe maar die reëls oor die gebruik van verbode middels is duidelik.Beide sy monsters het positief getoets.
Ai die griepmedisyne het al soveel spelers onkant gevang vra ook vir chilli dit het drie keer in 'n ry met hom gebeur.